tartuNLP/wikipedia-smugri-20251201 huggingface dataset:
Muuraisvuorten kalliomaalaus

Muuraisvuorten kalliomaalaus sijaitsee Luumäellä Kivijärven länsipäässä Etelä-Karjalassa. Maalauksen löysi Timo Miettinen vuonna 1980.
Kallio ja sen sijainti.
Maalauskallio sijaitsee Kivijärven länsipäässä olevassa Kokonniemen itärannalla. Maalaus sijaitsee jyrkän kallioseinämässä noin 2,3 metriä järvenpinnan yläpuolella ja se katsoo itään. Kuvio on säältä suojassa kalliossa olevassa syvennyksessä. 
Maalaus.
Maalauksen ainoa kuvio on hirvivene, joka on tehty vaakasuoran kalliohaleaman yläpuolelle. Veneen pohja on kaareva ja on kuin kahdella vedolla maalattu. Vasemmalle osoittava mahdollinen keula taipuu voimakkaasti alapäin kuin pitkä turpa. Keulan kohdalla on kaksi "sarvea", joiden pituus suhtautuu kuten kaikki muutkin pystyviivat. Jos tulkitaan kuviota hirvenpääkeulaiseksi veneeksi, ovat pystyviivat miehistöä. Viivoja on 8−10, riippuen siitä, tulkitseeko kahta ensimmäistä viivaa ihmiseksi vai hirvenpään sarviksi tai korviksi.
Kuvio on jo varsin kuuluisa, sillä sitä on käytetty monien esitteiden ja kirjojen kuvituksessa.
Luomisen pilarit

Luomisen pilarit () on viileästä vetykaasusta ja tähtienvälisestä pölystä koostuva muodostelma Kotkasumussa, noin 6 500−7 000 valovuoden päässä Maasta Käärmeen tähdistön suunnalla. Kooltaan pilarit ovat joidenkin valovuosien pituisia. Erityisen tunnettu kohteesta tuli, kun Hubble-avaruusteleskooppi otti siitä kuuluisan valokuvan 1. huhtikuuta 1995. Vuonna 2011 Euroopan avaruusjärjestön Herschel-teleskooppi otti alueesta uuden kuvan pitkillä infrapunan aallonpituuksilla.
Pilarit sijaitsevat tähtien muodostumisen alueella, jossa nuorien tähtien synnyttämä ultraviolettisäteily haihduttaa niitä hiljalleen pois. Niiden sisällä on kuitenkin kaasutiivistymiä, joista voisi myöhemmin kehittyä uusia tähtiä.
Tuhoutuminen.
Spitzer-infrapunateleskoopin tekemien havaintojen mukaan pilarien lähellä olevasta kaasupilvestä näkyy, että alueella on räjähtänyt supernova. Tämä on luultavasti tuhonnut muodostelman jo noin 6 000 vuotta sitten. Koska etäisyys pilareihin on 6 500−7 000 valovuotta, varmaa tietoa tapahtumasta ei voida saada vielä satoihin vuosiin.
Kuwaitin jääkiekkomaajoukkue

Kuwaitin jääkiekkomaajoukkue edustaa Kuwaitia miesten jääkiekko-otteluissa. Maassa oli vuonna 2022 yksi jäähalli ja 115 rekisteröitynyttä miesjääkiekkoilijaa. 
Historia.
Kuwait on ollut Kansainvälisen jääkiekkoliiton IIHF:n jäsen vuodesta 1985 alkaen, mutta se erotettiin siitä toiminnan puutteen vuoksi vuonna 1992. Vuonna 1999 joukkue alkoi pelata jälleen kansainvälisiä otteluita, ja se pelasi samana vuonna ensimmäiset pelinsä Aasian talvikisoissa Kiinassa Japania, Kiinaa ja Mongoliaa vastaan häviten kaikki kolme otteluaan. Vuonna 2007 Kuwait pelasi Aasian talvikisoissa ja otti ensimmäisen voittonsa Macaota vastaan.
Kuwait on ollut uudelleen vuodesta 2009 alkaen Kansainvälisen jääkiekkoliiton IIHF:n jäsen. Vuonna 2018 se oli ensimmäistä kertaa sijoitettuna IIHF:n ylläpitämässä maailmanrankingissa, jolloin Kuwait oli vuoden toisessa rankingissa, toukokuussa, 50. sijalla.
Atakora

 Atakora on yksi Beninin departementeista. Sen pääkaupunki on Natitingou, pinta-ala 20 459 km2 ja väkiluku vuoden 2013 toukokuussa 769 337.
Atakora sijaitsee maan luoteisosassa. Pääosa asukkaista elää maanviljelyksestä tai pienimuotoisesta kaupasta.
Borgou

Borgou on yksi Beninin departementeista. Sen pääkaupunki on Parakou, ja departementin pinta-ala on 25 310 km2. Väkiluku oli vuoden 2013 toukokuussa 1 202 095.
Hallinnollinen jako.
Departementti on jaettu kahdekassan piirikuntaan, joita ovat:
Forma Finlandia

Forma Finlandia oli Neste Oy:n 1986–1994 kolme kertaa järjestämä muovituotteiden kansainvälinen muotoilukilpailu. Se luotiin tukemaan kansainvälistyvän Nesteen yrityskuvatavoitteita sekä lisäämään muovien hyväksyttävyyttä ja muoveihin liittyvää ympäristötietoutta.
Forma Finlandiassa etsittiin muoveille uusia käyttötapoja. Kilpailun suojelijana toimi Kansainvälinen muotoilujärjestö ICSID (International Council of Societies of Industrial Design). Kilpailuprojektit koostuivat kahdesta pääelementistä: varsinaisesta muovimuotoilukilpailusta sekä parhaista töistä kootuista näyttelyistä ja niihin liittyvistä lehdistö- ja asiakastilaisuuksista.
Ensimmäinen Forma Finlandia järjestettiin 1986–1987 Teollisuustaiteen Liitto Ornamon 75-vuotisjuhlan kunniaksi. Kaikille avoimeen kilpailuun osallistuminen edellytti, että ehdotetut esineet ja tuotteet olivat uusia ja ennen julkaisemattomia. Ensimmäisen palkinnon sai yhdysvaltalaisen Lisa Krohnin "Phonebook"-monitoimipuhelin.
Kilpailu järjestettiin vielä vuosina 1989–1991 ja 1992–1994. Toisella ja kolmannella kerralla kilpailussa oli kaksi sarjaa. ”Tulevaisuuden haastajat” oli tarkoitettu uusille tuoteideoille ja niiden suunnittelijoille, sarja ”Maailman parhaat muovituotteet” korkeintaan 3 vuotta valmistuksessa olleille muovituotteille ja niiden valmistajayrityksille.
Palkittuja.
Vuoden 1987 kilpailun palkittuja olivat Winfried Scheuer, Giulio ja Valerio Vinaccia, Matti Kähönen, Vlad Müller, Cyrille Veau, Willi Gangl, Alfred Urleb ja Christian Werner. Kilpailussa toisen palkinnon saaneesta muotoilija Matti Kähösen kehittämästä hiilikuituisesta poikkihuilusta on sittemmin kehittynyt Matit-merkillä myytävä ammattilaishuilumallisto.
Vuonna 1991 suunnittelijasarjan ensimmäistä palkintoa ei myönnetty ja toinen palkinto jaettiin Meta-Moderne-ryhmän (Wolfgang Hein, Volker Dowidat ja Bernard Neelen) "Metropolis"-äänentoistolaitteiston ja niin ikään saksalaisen Julian Pahlowin "Lizard"-kolmipyörän kesken. Yrityssarjan voitti Yasuhiro Kiran Yamahalle muotoilema midi-saksofoni. Muita vuoden 1991 palkittuja olivat Hans-Uwe Baumann, Peter Stenlund, Corinne
Chiapello, Loic Perois, Renate Eilert, Eric Chan, Philip Bro Ludvigsen, Hertha
Baeumer ja Bernard Sams.
Vuonna 1993 kilpailun ”Tulevaisuuden haastajat” -sarjan voittivat suomalaiset Leo Hatjasalo ja Jarkko Valtanen valaisevalla kirurginkäsineellään. Toiseksi tulivat yhdysvaltalaiset Steve Visser ja Miro Tasic kalastuspihdeillään. Kolmas palkinto jaettiin australialaisen Donald T. Goodallin suunnitteleman nesteastian kannen ja saksalaisen Henner Jahnsin kehittämän kattorakenteen kesken. ”Maailman parhaana muovituotteena” palkittiin Steve McGuganin Novo Nordisk -yhtiölle muotoilema kertakäyttöinen insuliiniruisku. Toisen palkinnon sai australialainen Memtec-yhtiön mikrosuodatusjärjestelmä. Kolmannen palkinnon jakoivat Suunto Oy:n kompassit ja brittiläinen leikkuulauta.
Collines

 Collines on yksi Beninin departementeista. Collinesin departementti syntyi vuonna 1999, kun se erotettiin Zousta. Vuodesta 2016 Collinesin pääkaupunki on ollut Igbo Idaasha, joka tunnetaan nimellä Dassa-Zoumé. Departementin pinta-ala on 13 561 km2 ja väkiluku vuoden 2013 toukokuussa 716 558.
Piirikunnat.
Departementti on jaettu kuuteen piirikuntaan:
Kouffo

 Kouffo on yksi Beninin departementeista. Sen pääkaupunki on Aplahoué, ja departementin pinta-ala on 2 404 km2 ja väkiluku vuoden 2013 toukokuussa 741 895.
Hallinnollinen jako.
Kouffossa on kuusi piirikuntaa:
Hirvaskosken koulu

Hirvaskosken koulu on Pudasjärven kaupungissa Hirvaskosken kylässä sijaitseva peruskoulu. Nykyinen vuonna 1955 valmistunut koulurakennus sijaitsee valtatien 20 ja kantatien 78 risteyskohdassa.
Koulussa annetaan esiopetusta sekä perusopetusta luokka-asteille 1–6. Lukuvuoden 2020–21 alussa oppilaita koulussa oli yhteensä 74. Koulun rehtorina toimii Jukka Lehto.
Historia.
Vuonna 1895 Iinattijärven kylään päätettiin perustaa kiertävä kansakoulu, jolloin ehdoksi asetettiin valtion avun saaminen sekä opettajan palkkaaminen että opetusvälineiden hankinta. Samaan aikaan hirvaskoskelainen agronomi Hjalmar Holmström ilmoitti, että aikoisi maksaa opettajan palkan lähes kokonaan asuntoineen ja muine tarpeineen, sillä edellytyksellä että kansakoulu siirrettäisiin pysyvästi Hirvaskoskelle. Iinattijärven kyläläiset eivät pitäneet päätöksestä, ja tekivät valituksen Oulun läänin kuvernöörille. 
Koulutyö oli tarkoitus aloittaa heti, kun valtionapu oli varmistettu. Samaan aikaan agronomi Holmström kuoli, joka vaikutti valtioavun saamiseen. Tämä johtui siitä, että kunta tai kukaan muu ei sitoutunut vastaamaan Hollströmin tavoin koulun ylläpitämisestä. Tämän takia kuntakokouksessa päätettiin kansakoulu sijoittaa takaisin Iinattijärvelle.
Oppivelvollisuuden voimaantulon tultua vuonna 1921 alkoi tapahtua koulupiirissä muutoksia. Vuonna 1923 kansakouluvaliokunta laati esityksen, jonka pohjalta laadittiin seuraavana vuonna kunnanvaltuuston hyväksymä koulupiirijako, jossa Hirvaskosken koulupiiri erotettiin omaksi piirikseen. Hirvaskoskella koulu oli tarkoitus aloittaa vuoden 1931 alussa, johon mennessä myös oma koulurakennus oli tarkoitus rakentaa. Kyläläiset vaativat koulutyön aloittamisen jo vuonna 1926, mutta tämä kariutui. Vuonna 1927 vaatimukset uusittiin, ja kunnanvaltuusto päätti että Hirvaskoulun kansakoulu aloitti toimintansa elokuussa lopussa 1927 Augst Norbladilta vuokratuissa huoneissa. 
Vuonna 1931 koulu siirrettiin Norbladin vuokrahuoneista kylän Rauhanyhdistyksen tiloihin. Koulua pidettiin siellä vuoteen 1955 asti, jonka jälkeen Hirvaskosken oma koulurakennus valmistui monien riitojen kautta nykyiselle paikalleen nykyisten valtatien 20 ja kantatien 78 risteyskohtaan.
Harald Wurm

Harald Wurm (s. 8. syyskuuta 1984) on itävaltalainen uransa lopettanut maastohiihtäjä, joka oli erikoistunut sprinttihiihtoon.
Wurm kilpaili maastohiihdon maailmancupissa ensimmäisen kerran Linzissä joulukuussa 2002 sijoittuen vapaan hiihtotavan sprintissä 70:nneksi. Ensimmäiset maailmancupin pisteensä hän saavutti tammikuussa 2005 Nové Měston vapaan hiihtotavan sprintissä, jossa hän sijoittui kahdeksanneksi. Parhaimmillaan hän on sijoittunut maailmancupissa seitsemänneksi Düsseldorfin vapaan hiihtotavan sprintissä lokakuussa 2005. Parisprintissä hän on sijoittunut parhaimmillaan neljänneksi.
Wurm on osallistunut viisiin MM-kilpailuihin. Vancouverin olympialaisissa 2010 Wurm sijoittui vapaan hiihtotavan sprintissä 24:nneksi ja Sotšin olympialaisissa 2014 vapaan hiihtotavan sprintissä 23:nneksi ja perinteisen tyylin parisprintissä 16:nneksi.
Wurm asetettiin väliaikaiseen kilpailukieltoon 13. joulukuuta 2015 dopingrikkeen vuoksi. Hänen epäillään käyttäneen kobolttikloridia suorituskyvynsä parantamiseksi. Ainetta myös löydettiin hänen hallustaan. Helmikuussa 2016 Wurm myönsi dopingin käytön oikeudenkäynnissä. Hänet tuomittiin maksamaan 2000 euron sakot.
Wurm lopetti uransa maastohiihtäjänä keväällä 2015.
Tuoksuorakas

Tuoksuorakas ("Hydnellum suaveolens") on sienilaji, joka ryhmitellään nahkaorakkaisiin. Se kuuluu samaan sukuun karvasorakkaan kanssa.
Sen tunnistaa parhaiten sen kumariiniin vivahtavasta miellyttävästä tuoksusta.
Ulkonäkö.
Tuoksuorakas on jalallinen orakas, jonka lakki on pituudeltaan usein 5–15 senttimetriä pitkä, muodoltaan pyöreä ja reunalta ohut. Lakin reuna on väriltään valkoinen tai sinertävä. Keskeltä lakki on okranruskea. Jalka on hoikka ja tummanharmaa.
Elinympäristö.
Tuoksuorakasta esiintyy enimmäkseen rehevissä kuusimetsissä.
Käyttö.
Sitkeyden vuoksi lajilla ei ole ruokakäyttöä. Se soveltuu kuitenkin värjäyssieneksi, ja purettamalla siitä voidaan saada muun muassa sinisiä ja vihreitä sävyjä.
Olli Kaikkonen

Olli Kaikkonen (31. lokakuuta 1943 Pielisjärvi – 1. tammikuuta 2005 Jyväskylä) oli jyväskyläläinen filosofian tohtori (1981), dosentti ja historioitsija. Hän toimi Jyväskylän työväenopiston rehtorina vuosina 1990–2004. Historian tutkijana Olli Kaikkonen tutki globaaleja ja yhteiskunnallisia aiheita, ja oli niitä harvoja suomalaisia historiantutkijoita, jotka tutkivat Afrikkaa. Hän oli laatimassa vuonna 1989 ilmestynyttä ensimmäistä suomenkielistä Afrikan historiaa (Olli Kaikkonen &amp; Seppo Rytkönen &amp; Seppo Sivonen: "Afrikan historia". Gaudeamus, 1989. ).
Pyrexia

Pyrexia on yhdysvaltalainen death metal -yhtye, joka perustettiin New Yorkissa vuonna 1990.
Yhtye on julkaissut kolme studioalbumia. Kesäkuussa 2006 yhtye solmi levytyssopimuksen Unique Leader Recordsin kanssa. Kolmas albumi, "Age of the Wicked", julkaistiin tammikuussa 2007. Neljäs studioalbumi, "Feast of Iniquity", julkaistiin 29. lokakuuta 2013.
Edea Design

Edea Design Oy (vuoteen 2024 ED-Design Oy, sitä ennen vuoteen 1999 Muotoilutoimisto E &amp; D Oy) on Turussa toimiva teollisen muotoilun yritys, joka syntyi vuonna 1990 kun kaksi aikansa Suomen suurinta teollisen muotoilun yritystä Destem ja Ergonomia Design yhdistyivät. Edea Design on ollut Suomen suurin teollisen muotoilun yritys ja Euroopankin mittapuussa merkittävä. Yritys on muotoillut käyttötuotteita ja koneita useille suomaisille yrityksille paistinpannuista traktoreihin.
Tuotteet.
Edea Designin vahvoja aloja ovat teollinen muotoilu, käyttöliittymäsuunnittelu, mekaniikkasuunnittelu ja mallinvalmistus. Yritys on muotoillut muun muassa Saloran televisioita, Mobiran matkapuhelimia, Polar Electron sykemittareita, Tunturin kuntoiluvälineitä, Valtran traktoreita, Oraksen hanoja, Nokian kumisaappaita ja Hackmanin kattiloita.
Historia.
1970-luvulla Turun seudulla oli ensimmäisiä yrityksiä, kuten Salora ja Wallac, jotka palkkasivat Suomessa teollisia muotoilijoita. Turkuun kasvoi kaksi aikansa suurinta teollisen muotoilun yritystä, Tapani Hyvösen 1976 perustama Destem ja Juhani Salovaaran 1973 perustama Ergonomia Design. Yritykset yhdistettiin vuonna 1990 Edea Designiksi. Tuohon aikaan muotoilutyö oli tekniikan murrosvaiheessa, kun siirryttiin tietokoneavusteiseen suunnitteluun. Uusi tekniikka oli kuitenkin hyvin kallista, jonka takia tarvittiin lisää pääomaa. Perustettavaan yritykseen lähtivät osakkaiksi suuryritykset kuten Nokia, Lohja, Tunturi ja Oras sekä Suomen itsenäisyyden juhlarahasto Sitra. Edea Design oli 2000-luvun ensimmäisellä vuosikymmenellä Suomen suurin teollisen muotoilun yritys ja Euroopankin mittapuussa merkittävä.
Taideteollisen korkeakoulun professori, muotoilija Timo Salli vuonna 2005: ”Mitä tulee esimerkiksi Turkuun, on muistettava, että siellä toimii maamme suurin ja merkittävin teollisen muotoilun yritys, Ed-design. Se on hyvä vastapaino Helsinki-keskeisyydelle.”
Vuonna 2007 Edea Design myi EOS-pikamalliliiketoimintansa Alphaformille, joka on Euroopan suurin pikamallien palvelutuottaja. Vuonna 2005 Edea Designilla oli suunnittelijoita 27. Vuonna 2012 Edea Designin liikevaihto oli noin 2,4 miljoonaa euroa ja henkilöstömäärä 28.
Edea Designissa on osakkaana ja työskennellyt lukuisia Suomen tunnetuimpia teollisia muotoilijoita, kuten Vuoden teollisen muotoilijan palkinnon saaneet Tapani Hyvönen, Juhani Salovaara, Jorma Vennola, Kirsi Svärd ja Matti Makkonen.
Alistaminen

Alistaminen eli alistus tarkoittaa Suomen oikeusjärjestyksessä jonkin viranomaisen tai tuomioistuimen tekemän päätöksen saattamista ylemmän viranomaisen tai oikeusasteen tarkastettavaksi, ennen kuin se voi tulla voimaan. Päätökset oli lain mukaan alistettava viran puolesta, eikä asianomaisen tarvinnut itse hakea alistusta.
Alistaminen rikosasioissa.
Alistusmenettelyä rikosasioissa ei enää käytetä, mutta se oli aiemmin Suomessa tärkeä oikeussuojakeino. Ylempi oikeusaste tutki alemman oikeusasteen päätöksen oikeellisuuden.
Säännökset 1930-luvulla.
Useimmissa törkeimmissä rikosasioissa alioikeuden tekemä ratkaisu oli alistettava hovioikeuden tarkastettavaksi. Alioikeuden päätös oli ikään kuin pelkkä ehdotus päätökseksi, koska tätä päätöstä ei voitu miltään osin panna täytäntöön ilman alistusta. Alioikeuden päätös oli alistettava hovioikeudelle 1930-luvun oikeuskäytännössä:
Kaikki muut kuin yllä luetellut rikosasiat ratkaisi alioikeus lopullisesti, ja niihin tyytymättömän oli haettava muutosta valittamalla hovioikeuteen. 
Kun hovioikeus oli tuominnut jonkun kuolemanrangaistukseen, oli päätös alistettava korkeimman oikeuden tutkittavaksi.
Alistus hallintoasioissa.
Alistus hallintoprosessissa.
Alistus on hallintoprosessin vireillepanomuoto, jonka perusteella hallinto-oikeus tutkii henkilökohtaisen vapauden rajoittamista tai menettämistä koskevan toimenpiteen laillisuuden. Henkilökohtaisen vapauden menettämistä koskevat päätökset on Suomen perustuslain 7 §:n 3. momentin mukaan voitava saattaa tuomioistuimen tutkittavaksi. 
Hallintoviranomainen voi päättää vapaudenmenetyksestä sosiaali- ja terveydenhuoltoasioissa muun muassa määrätessään henkilön otettavaksi huostaan tai tahdosta riippumattomaan hoitoon. Tällaisen päätöksen lainmukaisuuden tarkastaminen kuuluu hallinto-oikeuden toimivaltaan, ja asia tulee normaalisti vireille päätöksen tehneen viranomaisen aloitteesta alistuksella. Alistusmenettelyn tarkoituksena on turvata potilaan tai lapsen oikeusturva viran puolesta.
Donga

Donga on yksi Beninin departementeista. Sen pääkaupunki on Djougou, pinta-ala 10 691 km2 ja väkiluku vuoden 2013 toukokuussa 542 605.
Hallinnollinen jako.
Departementti on jaettu viiteen piirikuntaan:
Lauri Huovinen

Lauri Erik Huovinen (26. syyskuuta 1915 Vaasa – 29. elokuuta 1994) oli suomalainen teologian ja filosofian tohtori, tuomiorovasti ja kirjailija.
Huovisen vanhemmat olivat rakennusmestari Kaarle August Huovinen ja Saimi Siviä Kinnunen. Hän pääsi ylioppilaaksi 1935 ja valmistui filosofian maisteriksi 1939, filosofian lisensiaatiksi 1951 ja filosofian tohtoriksi 1956. Huovinen vihittiin papiksi 1943. Hän valmistui vielä teologian kandidaatiksi ja lisensiaatiksi 1954 ja teologian tohtoriksi 1962.
Huovinen toimi 1944–1954 Suomen Luterilaisen Evankeliumiyhdistyksen matkasaarnaajana. Hän oli Helsingin Malmin seurakunnan kirkoherrana 1954–1960, Herttoniemen seurakunnan kirkkoherrana 1961–1962 sekä Malmin rovastikunnan lääninrovastina 1959–1962. Viimeksi Huovinen toimi Turun tuomiorovastina vuodesta 1963 aina vuoteen 1982 saakka. Hän oli Turun tuomiokirkon 49. tuomiorovasti ja oli virassaan yksi pitkäaikaisimpia.
Huovinen oli Turun yliopiston yleisen historian dosenttina vuodesta 1965 ja yliopiston kulttuurihistorian vt. professorina 1972–1975. Hän oli "Sanansaattaja"-lehden toimitussihteerinä 1945–1957 ja Evankelisen opettajaliiton puheenjohtajana 1952–1961. 
Lauri Huovinen oli naimisissa kaksi kertaa:
Huovisella on ensimmäisestä avioliitosta kolme lasta: Helsingin hiippakunnan emerituspiispa Eero Huovinen, Merimaskun entinen kirkkoherra, rovasti Matti Huovinen sekä oikeustieteen tohtori, valtiotieteen maisteri Sakari Huovinen. Toisesta avioliitosta hänellä on kaksi lasta: Turun yliopiston bakteeriopin professori Pentti Huovinen ja lääketieteen tohtori Riikka Huovinen.
SOS (Abban kappale)

”SOS” (joskus myös ”S.O.S.”) on ruotsalaisen Abba-yhtyeen vuonna 1975 julkaistu kappale. Se ilmestyi singlenä sekä "Abba"-studioalbumin neljäntenä raitana. ”SOS” oli yhtyeen ensimmäinen suuri, maailmanlaajuinen hitti ”Waterloon” jälkeen. Se nousi Britanniassa kuudenneksi, sekä listaykköseksi ainakin seitsemässä maassa.
Työstö.
Elokuun 22. ja 23. päivänä 1974 Abba nauhoitti taustaraidan kaikkiaan kolmeen uuteen kappaleeseen; ”So Long”, ”Man in the Middle” ja ”SOS”. ”So Longista” kaavailtiin seuraavaa singleä, kun taas ”Man in the Middle” oli tarkoitettu albumiraidaksi ja singlen b-puoleksi. SOS:n työnimi oli tässä vaiheessa Turn Me On. Sessiossa soittivat Benny Anderssonin ja Björn Ulvaeuksen lisäksi kitaristi Janne Schaffer, basisti Mike Watson ja rumpali Ola Brunkert. Myöhemmin kappaleeseen lisättiin lauluraidat. Agnetha Fältskog lauloi säkeistöt soolona. Fältskog on myöhemmin kertonut, että hänen ja Anni-Frid Lyngstadin laulua äänitettiin todella pitkään, aina väsymiseen asti. 
Kappaleen lopullisen nimen, ”SOS”, keksi yhtyeen manageri Stig Anderson, jolla oli tapana antaa Abban kappaleille kansainvälinen nimi, kuten ”Ring Ring” ja ”Waterloo”. Hän teki kappaleeseen myös sanoituksen, mutta Björn Ulvaeus kirjoitti sen lähes kokonaan uusiksi.
Marraskuussa 1974 Abba julkaisi singlenä kappaleen ”So Long”, koska se muistutti ”SOS”:ää enemmän suurhitti ”Waterloota”. Toisaalta ei ole myöskään täyttä varmuutta siitä, oliko ”SOS” tuolloin vielä täysin valmis. ”So Long” osoittautui kuitenkin flopiksi, sillä se on listasijoituksilla mitattuna eräs Abban heikoimmin menestynyistä singleistä.
Sen jälkeen, kun kappaleen perusta oli äänitetty, lisäsivät Andersson, Ulvaeus ja äänittäjä Michael B. Tretow siihen vielä kitara- ja syntetisaattoriosuuksia. Tarkasta ajankohdasta ei ole tietoa – se on saattanut tapahtua reilusti ”So Long” -singlen julkaisun jälkeen, sillä Abballe oli tavanomaista palata kehittämään äänitettyjä kappaleita jopa kuukausia myöhemmin.
Maaliskuussa 1975 "Abba"-albumin äänitykset alkoivat olla loppusuoralla. Levyllä oli ”SOS”:n lisäksi monia kaupallista potentiaalia omaavia kappaleita, kuten ”Mamma Mia”, ”Bang-A-Boomerang” ja ”I Do, I Do, I Do, I Do, I Do”. Niistä kaikista kuvattiin myös promovideot. Seuraavaksi singleksi valittiin ”I Do, I Do, I Do, I Do, I Do”. Vaikka se menestyi paljon paremmin kuin ”So Long”, sen 1950-lukumainen soundi ei nostanut sitä Britanniassa sijaa 38 korkemmalle.
Julkaisu ja vastaanotto.
”SOS”-single ilmestyi lopulta Skandinaviassa kesäkuussa 1975, ja Britanniassa saman vuoden syyskuussa. Kappale nousi Britanniassa kuudennelle sijalle aloittaen siellä kahdeksantoista top 10 -singlen putken. Listaykköseksi ”SOS” nousi muun muassa Australiassa, Belgiassa, Uudessa-Seelannissa, Etelä-Afrikassa ja Meksikossa. Yhdysvalloissa se ylsi top 20:een.
The Who -yhtyeen Pete Townshend on sanonut ”SOS”:n olevan kaikkien aikojen paras pop-kappale.
Unionipuolue

Unionipuolue () on färsaarelainen vuonna 1906 perustettu puolue, joka on ideologialtaan konservatiivis-liberalistinen ja agraristinen.
Unionipuolueen on saanut edustajan Färsaarten parlamenttiin joka kerta perustamisensa jälkeen. Se on pyrkinyt säilyttämään Färsaarten aseman Tanskan kuningaskunnassa ja sen sisällä kehittämään Färsaarten asemaa. Unionipuolue on saanut useina vuosina noin viidenneksen äänistä ja ollut Färsaarten neljän suurimman puolueen joukossa. Vuoden 2019 vaaleissa se sai kolmanneksi eniten ääniä ja seitsemän paikkaa parlamenttiin. Tanskan parlamentissa, Kansankäräjillä puolueen edustajat ovat usein liittyneet Venstre-puolueeseen.
Effie

Effie on kansainvälinen markkinointialan kilpailuorganisaatio, joka palkitsee tuloksellisuutensa osoittaneita mainos- ja markkinointiviestintäkampanjoita eri maissa ja eri tuotealueilla. Kansallisia tai alueellisia Effie-kilpailuja järjestetään noin 40 eri puolilla maailmaa, yleensä vuosittain. 
Suomessa vuotuisia Effie-palkintoja on jaettu vuodesta 2002, jolloin Effie korvasi ja yhdisti vuodesta 1977 järjestetyn Vuoden parhaat kampanjat -kilpailun ja kansainvälisen mainonnan kilpailun.
Effie-kilpailun perusti New York American Marketing Association vuonna 1968. Suomessa kilpailun järjestää Markkinoinnin, teknologian ja luovuuden liitto MTL ry yhdessä Suomen Markkinointiliitto MARKin ja Kauppalehden kanssa.
Suomen Effie-kilpailusarjat 2013.
Tuote- ja palvelukampanjat kilpailevat Suomen Effiessä tuoteryhmittäin:
Bisneshaastesarjat olivat vuonna 2013 seuraavat:
Mediatehosarjat kutakin mainosmediaa painottaville kampanjoille (yli 50 % mediabudjetista):
Neljäntenä sarjaryhmänä vuoden 2013 Effiessä olivat ulkomaisille kohderyhmille suunnatut kampanjat.
Austin (Minnesota)

Austin on kaupunki Mowerin piirikunnassa Minnesotan osavaltiossa Yhdysvalloissa. Se sijaitsee Interstate 90 -valtatien ja US Highway 218:n risteyksessä. Austinin asukasluku oli vuoden 2018 arvion mukaan 25 190 ja vuoden 2010 väestönlaskennan mukaan 24 718. Kaupungin pinta-ala on 30,5 neliökilometriä.
Mikko Niemi (jääkiekkoilija)

Mikko Niemi (s. 17. kesäkuuta 1972 Tampere, Suomi) on suomalainen uransa lopettanut jääkiekkopuolustaja. Hän pelasi urallaan muun muassa 18 SM-liigaottelua Tampereen Ilveksessä. Niemen ura kului kuitenkin pääosin alasarjoissa ja pienempien jääkiekkomaiden liigoissa. Myös Mikko Niemen isä Tauno Niemi pelasi urallaan 28 SM-sarjaottelua, kaikki Ilveksessä, vuosina 1962–1965.
Big Stink

Big Stink (sarjanumero: B-29-40-MO 44-27354, Victor-numero: #90) oli raskas nelimoottorinen Boeing B-29 Superfortress, jonka valmisti keväällä 1945 Glenn L. Martin Company (myöhempi Lockheed-Martin) Nebraskassa Omahassa. Yhdysvaltain ilmavoimat käyttivät lentokonetta vuoteen 1960.
Se osallistui muun muassa valokuvaus- ja tarkkailukoneena atomipommin pudottamiseen Nagasakiin, jolloin koneen päällikkönä oli majuri James I. Hopkins. Normaalisti koneen päällikkönä oli toiminut kapteeni Herman S. Zahn. Koneessa olivat englantilaiset RAF:n eversti Leonard Cheshire ja ydinfyysikko William Penney. Myös Robert Serberin piti osallistua, sillä hän hallitsi "Fastax"-suurnopeuskameran käytön. Majuri Hopkins komensi kuitenkin laskuvarjottoman Serberin ulos koneesta, juuri vähää ennen sen ilmaannousua.
Koneen nimi muutettiin myöhemmin lento-onnettomuudessa menehtyneen, ilmavoimien kapteeni David Semplen muistoksi "Dave's Dreamiksi". Kone pudotti Ableksi nimetyn Fat Man -atomipommin Bikinin atollille kesällä 1946 Operaatio Crossroadsissa. Se oli siten kolmas lentokone maailmassa, joka oli pudottanut atomipommin.
AdProfit

AdProfit on suomalainen markkinointialan kilpailu, jossa palkitaan vuosittain tuloksellisten mainos- ja markkinointiviestintäkampanjoiden tekijöitä.
Kilpailun sarjoina ovat vuoden paras kampanja, vuoden paras uuden tuotteen lanseeraus ja vuoden paras yhteiskunnallinen kampanja. Vuonna 2013 oli ensi kertaa mukana oma sarja nuorille mainonnan suunnittelijoille. Vuonna 2014 valittiin ensimmäistä kertaa Vuoden paras briiffaaja.
AdProfitin loppukilpailuun pääsevät kampanjat valitsee alan ammattilaisista muodostuva esituomaristoa. Lopulliset AdProfit-voittajat valitsee ylituomaristo, johon kutsutaan vuosittain edustajat mainostajayrityksistä, mainostoimistoista, mediatoimistoista, markkinoinnin tutkimuksen ja opetuksen piiristä sekä mainosvälineistä. AdProfit-kilpailun järjestää Marketing Finland yhteistyössä mm. Aalto-yliopiston kanssa.
Forgive Me

Forgive Me on englantilaisen laulajan Leona Lewisin kappale, joka julkaistiin neljäntenä singlenä 3. marraskuuta 2008 Lewisin ensimmäiseltä studioalbumilta "Spirit". Sen kirjoitti Aliaune Thiam, Claude Kelly ja Giorgio Tuinfort sekä tuotti Akon. Kappale on tyyliltään R&amp;B-, pop- ja soul-musiikkia, ja kertoo naisesta, joka on löytänyt uuden rakkauden ja pyytää anteeksiantoa vanhalta rakkaudenkohteeltaan.
Kappale sai kriitikoilta pääasiassa myönteistä palautetta, mutta Lewisiä myös kritisoitiin siitä, että hänen äänensä muistuttaa paljon Whitney Houstonin ja Mariah Careyn ääniä. Uusi single poikkesi tyylilajiltaan Lewisin edellisistä julkaisuista. Haastattelussa hän kertoi: "Halusin tehdä jotain hieman erilaista ja eteeni tuli mahdollisuus työskennellä Akonin kanssa. Olen todella tyytyväinen lopputulokseen, ja on hienoa, että se on erilainen kuin se mitä yleensä teen". "Forgive me" sijoittui parhaimmillaan Britannian singlelistalla viidenneksi, ollen näin Lewisin neljäs top10-hitti Isossa-Britanniassa.
Bernhard Tritscher

Bernhard Tritscher (s. 25. huhtikuuta 1988) on itävaltalainen maastohiihtäjä.
Tritscher kilpaili maastohiihdon maailmancupissa ensimmäisen kerran Oslossa maaliskuussa 2010 sijoittuen vapaan hiihtotavan sprintissä 54:nneksi. Ensimmäiset maailmancupin pisteensä hän saavutti joulukuussa 2010 Düsseldorfin vapaan hiihtotavan sprintissä, jossa hän sijoittui 14:nneksi. Parhaimmillaan hän on sijoittunut maailmancupissa kymmenenneksi Rybinskin vapaan hiihtotavan sprintissä helmikuussa 2011. Parisprintissä hän on sijoittunut parhaimmillaan neljänneksi.
Oslon MM-kilpailuissa 2011 Tritscher sijoittui vapaan hiihtotavan sprintissä 21:nneksi. Val di Fiemmen MM-kilpailuissa 2013 hän oli parisprintissä seitsemäs Harald Wurmin kanssa. Sotšin olympialaisissa 2014 hän sijoittui seitsemänneksi vapaan hiihtotavan sprintissä. Falunin MM-kilpailuissa 2015 hän oli 15 kilometrin vapaan kilpailussa kuudes.
Esko Kahri

Esko Juhani Kahri (s. 13. elokuuta 1940 Hämeenlinna) on suomalainen arkkitehti.
Kahri kirjoitti ylioppilaaksi 1959 ja valmistui Teknillisestä korkeakoulusta arkkitehdiksi 1968 ja tekniikan lisensiaatiksi 1972. Hän on ollut Teknillisen korkeakoulun asuntosuunnittelun apulaisprofessori ja vt. professori 1972–1986. Vuodet 1975–2005 hän työskenteli arkkitehtina Oy Kahri &amp; co:ssa ja vuodesta 2005 lähtien ArkOpen oy:ssä.
Kahri on ollut puheenjohtajana muun muassa Valtion Rakennustaidetoimikunnassa 1985–1987, Suomen Arkkitehtiliitto SAFAssa 1989–1990 ja Rakennustietosäätiön hallituksessa 1975–1979 ja 1997–1999.
Esko Kahrin veli oli työmarkkinajohtaja Tapani Kahri.
Suunnittelutöitä.
Esko Kahri on suunnitellut muun muassa Jyväskylään Kortepohjan rivitalot (1969 yhdessä Bengt Lundstenin kanssa) ja Helsinkiin Kannelmäen pientalot (1974 yhdessä Kai Lohmanin kanssa) sekä Työeläkekassan toimitalon ja Hovioikeuden talon (Kai Lohmanin kanssa). Hänen muita töitään ovat
Red Dot

Red Dot on kansainvälinen muotoilupalkintotapahtuma, jonka järjestää vuosittain saksalaisen Nordrhein-Westfalenin osavaltion muotoilukeskus Essenissä. Tapahtumassa on sarjat tuotemuotoilulle, muotoilutoimistoille ja uusille tuotesuunnittelukonsepteille.
Vuodesta 1955 muotoilijat ja tuotteiden valmistajat ovat voineet hakea palkintoja, jotka jaetaan vuosittaisessa palkintoseremoniassa. Voittaneet työt asetetaan näytteille Red Dot -muotoilumuseoon, joka sijaitsee Unescon maailmanperintökohteeksi nimetyllä vanhalla Zollverein-hiilikaivosalueella Essenissä. Viime vuosina hakemuksia palkinnoista on tullut noin 11 000 kappaletta 61 eri maasta.
Palkintosarjat.
Vanhin palkintotyyppi, "Red Dot Award: Product Design", tunnettiin vuoteen 2000 asti nimellä "Design Innovationen". 
"Red Dot: Design Team of the Year" -tunnustuspalkintoa on jaettu ilman hakemuksia vuodesta 1991 muotoilijaryhmille, joiden on katsottu tehneen vaikutuksen maailmanmarkkinoilla tuotesuunnittelun kautta. Voittajayrityksiin lukeutuvat Siemens vuonna 1995, Apple 2001, BMW 2007, Bose 2008 ja Opel vuosina 2008 ja 2010.
Vuodesta 1993 on jaettu "Red Dot award: Communication Design" -palkintoa yritystunnusten graafisesta suunnittelusta, mainonnasta, vuorovaikutteisen median ratkaisuista tai äänisuunnittelusta.
Vuodesta 2008 tapahtumassa on jaettu "Red Dot: Design Agency of the Year" -palkintoa vuoden huomattavimmalle muotoilutoimistolle. 
Vuonna 2005 Red Dot avasi muotoilumuseon myös Singaporeen ja perusti uuden palkintoluokan "Red Dot Award: Design Concept" uudenlaisille tuotekonsepteille ja nuorille muotoilijoille.
Kalavale

Kalavale – Tyhjenevä meri ja ihmiset sen rannalla on Emma Karin ja Kukka Rannan kirjoittama tietokirja teollistuneen kalastuksen vaikutuksista. Teoksen on julkaissut Into Kustannus vuonna 2012.
Teoksen tekijät on palkittu Kehys ry:n Kelpoa kehitystä -palkinnolla ja teos oli WWF:n Vuoden luontokirja -finalisti.
Air Labrador

Air Labrador on kanadalainen lentoyhtiö, joka toimii pääasiallisesti Labradorin ja Quebecin alueilla.
Yhtiön tunnuslause on "The Spirit of Flight" (ranskaksi "esprit du vol", suomeksi "lennon henki").
Laivasto.
Heinäkuussa 2016:
Heikkomielinen

Heikkomielinen tarkoitti aiemmin Suomen oikeusjärjestyksessä henkilöä, joka on vajaavaltainen henkisistä syistä.
Heikkomielisen toimintarajoitukset.
Heikkomielinen henkilö ei ollut oikeutettu hoitamaan itseään eikä omaisuuttaan, eikä tekemään oikeudellisesti sitovia sopimuksia, eikä myöskään kelvannut todistajaksi. Heikkomielisen henkilön omaisten taikka holhouslautakunnan asiana oli toimittaa hänet holhouksen alaiseksi.
Säännökset vuoden 1889 rikoslaissa.
Vuoden 1889 rikoslaissa säädettiin, että ymmärrystään vailla olevan heikkomielisen teko ei ole rangaistava. 
Jos mielipuoli teki vahingon eikä hänen valvojansa, jonka olisi pitänyt häntä estää, voinut maksaa vahingonkorvausta, oli tällainen korvaus maksettava rikoksentekijän omaisuudesta. 
Sitä, joka makasi mielipuolen naisen, rangaistiin kuritushuoneella korkeintaan neljäksi vuodeksi tai vankeudella.
Philip Widmer

Philip Widmer (s. 18. lokakuuta 1983 Banff, Alberta) on kanadalainen uransa lopettanut maastohiihtäjä, joka edusti Canmore Nordic Ski Clubia.
Widmer kilpaili maastohiihdon maailmancupissa ensimmäisen kerran Vernonissa joulukuussa 2005 sijoittuen vapaan hiihtotavan sprintissä 26:nneksi. Parhaimmillaan hän sijoittui maailmancupin henkilökohtaisissa kilpailuissa 13:nneksi Canmoren vapaan hiihtotavan sprintissä tammikuussa 2008. Parisprintissä hän sijoittui parhaimmillaan yhdeksänneksi.
Widmer osallistui kolmiin MM-kilpailuihin parhaana sijoituksenaan 30:s sija vapaan hiihtotavan sprintistä Liberecin MM-kilpailuista 2009. Widmer ilmoitti uransa lopettamisesta maaliskuussa 2014.
Simon Persson

Simon Persson (s. 31. elokuuta 1991) on ruotsalainen uransa lopettanut maastohiihtäjä, joka edusti IFK Umeå -seuraa.
Persson kilpaili maastohiihdon maailmancupissa ensimmäisen kerran Szklarska Porębassa helmikuussa 2012 sijoittuen vapaan hiihtotavan sprintissä 25:nneksi. Kymmenen parhaan joukkoon hän sijoittui ensimmäisen kerran Lahden perinteisen hiihtotavan sprintissä maaliskuussa 2012 oltuaan yhdeksäs. Hän sivusi toistaiseksi parasta maailmancup-sijoitustaan oltuaan yhdeksäs Davosin vapaan hiihtotavan sprintissä joulukuussa 2013.
Persson lopetti uransa maastohiihtäjänä vuonna 2018.
DISY

 DISY (, ) on Kyproksella toimiva poliittinen puolue. Puolueen entinen puheenjohtaja Níkos Anastasiádis on Kyproksen presidentti vuodesta 2013.
Vuoden 2011 parlamenttivaaleissa puolue sai 34,3 % äänistä ja 20 paikkaa, millä se oli Kyproksen suurin puolue. DISY kasvatti ääniosuuttaan 3,75 prosenttiyksiköllä vuoteen 2006 verrattuna.
Puolueen perusti vuonna 1976 Gláfkos Klirídis. Seuraavana vuonna siihen yhdistyi demokraattinen kansanpuolue DEK, vuonna 1988 Uusi demokraattinen rintama NEDIPA ja vuonna 1998 liberaalipuolue.
Mustakaulajänis

Mustakaulajänis ("Lepus nigricollis") on jäniseläimiin kuuluva nisäkäslaji.
Sitä tavataan luonnovaraisena Intiassa, Bangladeshissa, Nepalissa, Sri Lankassa ja Pakistanissa. Ihminen on vienyt sen läheisille saarille (Mauritius, Réunion ja Seychellit). On kiistanalaista, miten laji on päässyt Indonesian Jaavalle.
Mustakaulajänis on saanut nimensä niskaa pitkin kulkeavasta mustasta raidasta. Muuten eläin on harmaanruskea.
Huutosakko

Huutosakko eli poissaolosakko oli Suomessa aiemmin tuomioistuimen määräämä sakko poissaolevalle asianosaiselle.
Säännökset.
Jos asianosainen oli laillista estettä ilmoittamatta poissa oikeudenkäynnistä, kun juttu otettiin käsiteltäväksi, eikä juttu silloin päättynyt, tuomittiin hänet kihlakunnan- ja raastuvanoikeudessa poissaolostaan sakkoon. Samanlaiseen rangaistukseen voitiin tuomita myös todistaja.
Oikeuden päätöksestä huutosakon määräämisestä sai valittaa ylempään oikeusasteeseen, mutta tämä ei estänyt pääasian käsittelyä ja ratkaisua.
Sakko oli suuruudeltaan 10–200 markkaa vuonna 1910.
Indossamentti

Indossamentti () tarkoittaa määrännäisvelkakirjan siirtämistä toiselle henkilölle. Nimitys johtuu alkujaan vekselin selkäpuolelle ("in dorso") tehtävästä siirtomerkinnästä.
Määrännäisvelkakirja.
Määrännäisvelkakirja on sellainen asiakirja, jossa asiakirjan antaja on sitoutunut suorittamaan rahamäärän tai jättämään tavaran toiselle henkilölle tai sille, jolle tämä asiakirjan siirtää eli ”hänen määräämälleen”. Esimerkkejä määrännäispapereista ovat vekseli, maksuosoitus, sekki ja konossementti.
Asiakirjan siirto.
Asiakirja voidaan siirtää joko niin, että siirtäjä kirjoittaa pelkän nimensä asiakirjan selkäpuolelle ("blanko-indossamentti") taikka niin, että siirtäjä kirjoittaa nimensä yläpuolelle tiedon, kenelle asiakirja siirretään. Jos siirtäjä ei tahdo luovuttaa omistusoikeutta asiakirjaan, tämä on nimenomaisesti mainittava lisäämällä siirtokirjoitukseen tuota rajoitusta ilmaiseva sana (esimerkiksi "inkasso").
Massey Ferguson 148

Massey Ferguson 148 on Massey Fergusonin vuosina 1972-1978 Englannissa valmistama traktori. 148 kuuluu 1960-luvulla esiteltyyn 100-sarjaan, ja sijoittuu kokoluokaltaan sen puoleen väliin. 100-sarjan myydyin malli oli 135, jonka mainitaan olevan maailman myydyin traktorimalli. 148 on periaatteessa sama kuin viimeinen 135-malli, vain hieman pidennetty ja isommilla takarenkailla varustettu. 148:ia isommista malleista etenkin 165 oli suomessa suosittu traktori.
Tekniikka.
148-mallissa käytettiin Perkinsin valmistamaa AD3.152 vapaastihengittävää dieselmoottoria. Moottorin ilmoitettu teho on ollut 48 hevosvoimaa, mistä mallinimi 148 lienee peräisin. Moottori on kolmisylinterinen, 2,5l iskutilavuudeltaan ja siinä käytettiin tuohon aikaan edistyksellistä polttoaineen suoraruiskutusta. 148 on varustettu 8+2 vaihteisella synkronoidulla vaihteistolla, suomessa myydyissä 148 malleissa ei ollut Multi-Power pikavaihdetta.
Traktori on alun perin lähtenyt tehtaalta ilman ohjaamoa, mutta Suomessa myytyihin yksilöihin on lisätty tuolloin pakolliseksi tullut turva-ohjaamo. 148 mallissa käytettiin ainoastaan Nakkilalaista Palmu-ohjaamoa. 148:ssa on kolmipistenostolaite, jonka nostotehoksi ilmoitetaan 1430kg.
The Big One for One Drop

The Big One for ONE DROP on World Series of Poker yhteyteen järjestettävä hyväntekeväisyyspokeriturnaus, jonka sisäänosto on miljoona dollaria ja jokaiselta pelaajalta menee 11,1% (111 111 dollaria) One Drop -säätiön kautta hyväntekeväisyyteen. Vuonna 2012 48 pelaajan osallistuessa rahaa kertyi hyväntekeväisyyteen yli 5 miljoonaa dollaria. Turnauksessa ainoana suomalaisena oli mukana Jens Kyllönen. 
Vuoden 2012 turnauksen voitti Antonio Esfandiari lunastaen 18 346 673 dollaria ja platinasta valmistetun rannekkeen, jossa oli 0.78 karaatin timantti. 
Vuonna 2014 turnaus järjestettiin 29. kesäkuuta - 2. heinäkuuta (WSOP turnaus #57). Turnauksen osallistujamäärä oli rajattu viiteenkymmeneenkuuteen (56). Pelaajamäärä jäi 42 pelaajaan. Turnauksen voitti pokeriammattilainen Daniel Colman kuitaten 15 306 668 dollaria ja platinaisen rannekkeen.
Tie Vapauteen

Tie Vapauteen oli vuosina 1919–1937 Yhdysvalloissa ilmestynyt suomenkielinen työväenlehti. Kuukausittain julkaistua lehteä toimittivat anarkosyndikalistisen Industrial Workers of the World -ammattiliiton (IWW) amerikansuomalaiset jäsenet ja kannattajat. 
Tie Vapauteen sisälsi sosialismin ja anarkismin teorioiden lisäksi myös artikkeleita amerikkalaisesta työväenluokasta sekä muun muassa erilaisia pilapiirroksia, sarjakuvia, runoutta ja fiktiivisiä kertomuksia. Sivuja lehdessä oli yleensä 32. Tie Vapauteen -lehden linja vaihteli vuosien saatossa maltillisemmasta sosialismista radikaaliin anarkismiin ja syndikalismiin, jota se käsitteli erityisesti viimeisinä ilmestymisvuosinaan. 
New Yorkin ja Chicagon vuodet.
Tie Vapauteen aloitti ilmestymisensä New Yorkissa heinäkuussa 1917. Sen julkaisijana toimi "Idän Suomalaiset IWW-Liiton Jäsenet" -niminen yhteisö. Tie Vapauteen jatkoi ilmestymistään New Yorkissa aina helmikuuhun 1921 asti ja saavutti parhaimmillaan vajaan 6 000 kappaleen levikin. Lehden muutettua Chicagoon, sen kustantajaksi vaihtui IWW:n kustannusosasto, joka julkaisi myös useita muita lehtiä. Samalla Tie Vapauteen sai virallisen aseman ammattiliiton äänenkannattajana, jollaisena se toimi vuoteen 1929 saakka. Ennen Chicagoon muuttoa levikki oli pudonnut lähes puoleen huippuvuosista, mutta lehden linjan uudistuttua maltillisemmaksi se nousi vuoteen 1924 mennessä lähes 8 000 kappaleeseen. Levikin laskuun olivat vaikuttaneet muun muassa ristiriidat Kolmanteen internationaaliin suhtautumisessa. 
Muutto Duluthiin.
Huhtikuussa 1929 Tie Vapauteen muutti jälleen ja alkoi ilmestymään Minnesotan Duluthissa. Lehden julkaisijaksi vaihtui samalla Workers' Socialist Publishing Company -niminen (WSPC) kustannusyhtiö. Sen omisti Amerikan sosialistisen puolueen suomenkielisen osaston Amerikan Suomalaisen Sosialistijärjestön radikaali syndikalistinen siipi, joka oli mukana myös IWW:n toiminnassa. Sama kustannusyhtiö oli jo yli vuosikymmenen ajan julkaissut Industrialisti-nimistä päivälehteä. WSPC oli läheisessä yhteistyössä Duluthissa toimineen Työväen Opiston kanssa, joka oli radikaali amerikansuomalainen college. Sen opiskelijat kirjoittivat säännöllisesti WSPC:n julkaisemiin lehtiin. Joka kevät ilmestyi Tie Vapauteen -lehden erikoisnumero "Työväen Opiston Kevätjulkaisu", jonka sisällöstä vastasivat kokonaan Työväen Opiston opiskelijat.
Toimittajat.
Lehden ensimmäisenä päätoimittajana oli vuoteen 1920 saakka Suomesta muuttanut siirtolainen Topias Kekkonen. Chicagoon siirtymisen jälkeen päätoimittaja vaihtui ilmeisesti lähes vuosittain. Tehtävää hoitivat Kekkosen jälkeen ainakin Tiitus Kataja, Jack Ujanen ja Iivari Vapaa. Muita lehteen kirjoittaneita toimittajia olivat muun muassa Kalle Rissanen, Yrjö Sirola, William Tanner, Niilo Wälläri sekä Gust Aakula. Kustannuspäällikkönä toimi New Yorkin ja Chicagon vuosina Rosa Knuuti.
Roman Startšenko

Roman Leonidovitš Startšenko (; s. 12. toukokuuta 1986 Öskemen, Kazakstanin SNT, Neuvostoliitto) on kazakstanilainen jääkiekkoilija, pelipaikaltaan keskushyökkääjä. Hän edustaa KHL-liigassa pelaavaa HK Spartak Moskovaa.
Maajoukkuetasolla Startšenko on edustanut Kazakstania kolmesti MM-kisojen pääsarjassa, ja lisäksi neljä kertaa I-divisioonan maailmanmestaruuskilpailuissa. Vuoden 2012 MM-kisoissa Ranskan hyökkääjä Sacha Treille taklasi Startšenkoa sääntöjen vastaisesti päähän, ja sai MM-turnaushistorian pisimmän pelikiellon (neljä ottelua). Startšenko itse kärsi tilanteessa aivotärähdyksen, eikä pystynyt enää pelaamaan turnauksessa.
Gust Aakula

Gustaf Viktor "Gust" Aakula (12. lokakuuta 1884 Kokemäki – 6. marraskuuta 1976 Duluth) oli amerikansuomalainen toimittaja ja anarkosyndikalisti. Hän toimi Yhdysvalloissa pitkään muun muassa suomenkielisen "Industrialisti"-lehden toimittajana.
Elämä Yhdysvalloissa.
Gust Aakula muutti Pohjois-Amerikkaan 23-vuotiaana joulukuussa 1907. Hän saapui New Yorkin satamaan Southamptonista lähteneellä laivalla määränpäänään Minnesotan osavaltion Duluth, jonne Aakulan veli Frans Juho oli muuttanut jo neljä vuotta aiemmin. Hän elätti itsensä aluksi metsätyömiehenä ja myöhemmin 1920-luvun vaihteessa osuuskaupan hoitajana.
1910-luvun jälkipuoliskolla Aakula opiskeli Duluthissa sijainneessa Työväen Opistossa, joka oli vasemmistolainen amerikansuomalainen college. Myöhemmin 1920-luvulla hän toimi samassa koulussa opettajana ollen yksi opiston keskeisistä hahmoista. Oppilaitoksen toiminnasta vastasi Amerikan sosialistisen puolueen suomenkielinen osasto Amerikan Suomalainen Sosialistijärjestö (ASS). Koulun opettajat edustivat lähinnä ASS:n radikaalia anarkosyndikalistista siipeä ja se oli vuodesta 1921 lähtien myös syndikalistisen Industrial Workers of the World -ammattiliiton virallinen oppilaitos. Opettajan tehtävien lisäksi Aakula oli toimittajana kahdessa anarkosyndikalistien omistaman Workers' Socialist Publishing Company -kustannusyhtiön julkaisemassa lehdessä, Industrialisti-päivälehdessä sekä kuukausittain ilmestyneessä "Tie Vapauteen" -lehdessä. Tie Vapauteen lakkasi ilmestymästä vuonna 1937 ja Työväen Opisto lopetti toimintansa 1941, mutta Industrialistiin Aakula kirjoitti ainakin vielä 1950-luvun puolivälissä.
Aakula on kirjoittanut myös Työväen Opiston toistaiseksi julkaisemattoman historiikin "Short Sketches of the Features of Tyovaen Opisto, Work People's College, Duluth, Minnesota". Turun yliopiston siirtolaishistorian kokoelmaan kuuluu lukuisia hänen lahjoittamiaan amarikansuomalaiseen työväenliikkeeseen ja sen historiaan liittyviä teoksia. Gust Aakula kuoli Duluthissa 92-vuotiaana marraskuussa 1976.
Marcos Ambrose

Marcos Ambrose (s. 1. syyskuuta 1976 Launceston, Tasmania) on australialainen kilpa-autoilija.
Ambrose ajoi vuosina 2001–2005 kotimaassaan suosittua V8 Supercars -sarjaa, ja voitti sarjan mestaruuden vuosina 2003 ja 2004. Vuonna 2006 hän siirtyi Yhdysvaltoihin ajamaan NASCAR-sarjassa. Ensimmäisen voittonsa pääluokassa Sprint Cupissa Ambrose otti kaudella 2011, Watkins Glenin radalla.
Helsingin kauppaoppilaitos

Helsingin kauppaoppilaitos (vuodesta 2003 Helsinki Business College) oli vuonna 1881 perustettu yksityinen kaupan alan oppilaitos. Se päätettiin vuonna 2007 yhdistää Suomen Liikemiesten Kauppaopistoon, ja uusi yhdistynyt oppilaitos aloitti toimintansa 2009.
Koulu perustettiin yksityisenä ruotsinkielisenä kauppaopistona nimellä "Privata Handelsläroverket i Helsingfors". Suomenkielinen osasto perustettiin vuonna 1887 ja ruotsinkielinen lakkautettiin 1977. Ensimmäiset ylioppilaat valmistuivat opistosta vuonna 1896 ja se muutettiin 1904 kauppakouluksi. Sen omisti vuodesta 1909 Helsingin kauppakoulu Osakeyhtiö. Viimeisinä vuosina ainoana omistajana oli Helsingin kauppakamari.
Oppilaitos toimi Helsingissä useassa paikassa. Oman rakennuksen se sai 1956 Sturenkatu 2:een, johon valmistui lisäksi uudisrakennus 1981. Se muutti 1996 Vallilan kansakoulun entiseen rakennukseen, joka uudistettiin sitä ennen täysin.
Härkäkotinga

Härkäkotinga ("Perissocephalus tricolor") on kotingojen heimoon kuuluva varpuslintu.
Levinneisyys.
Härkäkotingaa tavataan Etelä-Amerikan pohjoisosissa. Sitä on kuvattu harvinaiseksi, ja sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.
Jacob de la Rose

Jacob de la Rose (s. 20. toukokuuta 1995 Arvika) on ruotsalainen jääkiekkoilija, pelipaikaltaan keskushyökkääjä. Hän pelaa tällä hetkellä NLA-joukkue Fribourgissa.
De la Rose oli Montreal Canadiensin toisen kierroksen varaus vuoden .
De la Rose on saavuttanut alle 18-vuotiaiden MM-hopeaa 2012, alle 20-vuotiaiden MM-hopeaa 2013 ja 2014, sekä aikuisten maailmanmestaruuden 2018.
Super Bowl XLVIII

Super Bowl XLVIII oli järjestyksessään 48. Super Bowl. Ottelu pelattiin 2. helmikuuta 2014, ja areenana toimi New Jerseyssä sijaitseva MetLife Stadium. Ottelussa kohtasivat American Football Conferencen (AFC) ja National Football Conferencen (NFC) kauden 2013 mestarit Denver Broncos ja Seattle Seahawks.
Super Bowl XLVIII oli historian ensimmäinen Super Bowl, joka pelattiin ulkona kylmän ilmaston alueella.
Puoliaikashow'n esiintyjinä olivat Grammy-voittaja Bruno Mars sekä monikertainen Grammy-voittaja ja Rock &amp; Roll Hall of Fame -yhtye Red Hot Chili Peppers.
Liberianhelmikana

Liberianhelmikana ("Agelastes meleagrides") on helmikanoihin kuuluva lintulaji. Se elää vaarantuneena subtrooppisessa Länsi-Afrikassa.
Koko ja ulkonäkö.
Liberianhelmikana voi kasvaa 40–45 cm pitkäksi. Koiraat ovat yleensä naaraita kookkaampia, muuten sukupuolet eivät eroa toisistaan ulkonäöltään. Laji on selästään siivistään ja vatsastaan väritykseltään musta hennoin valkoisin kuvioinnein. Pää on paljas ja höyhenetön ja ihon väri on punainen. Liberianhelmikanan kurkun, niskan ja rinnan höyhenet ovat väriltään valkoiset. 
Levinneisyys ja elintavat.
Liberianhelmikanaa tavataan Länsi-Afrikasta laikuittain Liberiasta, Sierra Leonesta, Ghanasta ja Norsunluurannikolta. Lajin elinympäristöä ovat kosteat metsät, joissa aluskasvillisuus ei ole erityisen tiheää. Laji ei viihdy hakatuissa metsissä ja sen levinneisyysalue on pienentynyt ja pirstaloitunut. Liberianhelmikanat liikkuvat tyypillisimmin noin 15–24 yksilön ryhminä. Liberianhelmikanat etsivät ruokansa maasta ja syövät hyönteisiä, nilviäisiä ja maahan pudonneita hedelmiä tai siemeniä. Linnun lisääntymiskausi on lokakuusta toukokuulle, mahdollisesti jopa vuoden ympäri.
Liberianhelmikanan kannan kooksi arvioidaan 50 000–100 000 yksilöä. Lajia uhkaa soveltuvan koskemattoman elinympäristön häviäminen ja pirstaloituminen metsien hakkuiden puutavaran vuoksi ja karjan laidunmaiksi. Myös metsästys haittaa liberianhelmikanakannan runsastumista.
Binetin–Cauchyn identiteetti

Binetin–Cauchyn identiteetti, joka on nimetty Jacques Philippe Marie Binetin ja Augustin-Louis Cauchyn mukaan, on yhtälö algebrassa.
 formula_1
jossa ai, bi, ci ja di, kaikilla i:n arvoilla, ovat reaalilukuja. Sama yhtälö pätee kompleksiluvuilla ja yleisemmin kaikissa kommutatiivisissa renkaissa.
Todistus.
Laskemalla auki yhtälön viimeisen termin binomitulo, saamme
formula_2
formula_3
jossa toinen ja neljäs termi ovat toistensa vastaluvut, jotka on lisätty yhtälöön, jotta se pystytään saattamaan seuraavaan muotoon:
formula_4
Tästä i:llä indeksoidut termit osittelemalla saadaan alkuperäisen yhtälön ensimmäiset kaksi termiä, joka päättää todistuksen.
Binetin–Cauchyn identiteetti kolmessa ulottuvuudessa.
Kun "n" = 3, ensimmäinen ja toinen termi vastaavat pistetulojen tuloja, kun taas kolmas termi vastaa ristitulojen pistetuloa. Tämä voidaan merkitä
formula_5
Jaakko Erkinheimo

Jaakko Erkinheimo (s. 25. heinäkuuta 1981) on suomalainen kymmenottelija ja yleisurheiluvalmentaja. 
Urheilu-urallaan Erkinheimo edusti Lappajärven Veikkoja ja Lahden Ahkeraa ja häntä valmensivat Matti Takala ja Janne Lahtinen. Kalevan kisoissa Erkinheimo sijoittui kymmenottelussa pronssille kahdesti, vuosina 2008 ja 2009.
Erkinheimo on valmentanut muun muassa Sanna Aaltosta ja Ville Wendeliniä. Vuonna 2013 hän aloitti Lahden Ahkeran puolipäiväisenä valmennuspäällikkönä.